James Newton Howard

James Newton Howard (født 9. juni 1951 i Los Angeles i California i USA) er en amerikansk filmkomponist som har laget musikk til en rekke filmer.

I 1985 tok James Newton Howards musikalske karriere en brå vending idet han fikk i oppdrag å lage musikken til som skulle bli hans første film, Head Office. Etter å ha komponert musikk til en rekke filmer, fikk han sitt gjennombrudd med Pretty Woman i 1990. Filmmusikken til The Prince of Tides (1991) ga ham hans første Oscar-nominasjon. Etter hvert kom oppdragene på rekke og rad, og med filmmusikken til Den sjette sansen fra 1999, som ble en stor kommersiell suksess, sikret Newton Howard sin posisjon i filmransjen.

Howard har hatt et nært samarbeid med regissør M. Night Shyamalan, og har laget musikken til flere av hans filmer. Han har også bidratt med musikk til filmene Collateral, Batman Begins, King Kong, Lady in the Water og  Blood Diamond.

Før han begynte og komponere filmmusikk hadde han en karriere som keyboardist i flere band som Mama Lion og Heavy Cruiser. De spilte en sjanger nær hardrock, men også viste psykedeliske og progressive påvirkninger. Deretter jobbet han i et par år som musiker med artister inkludert Diana Ross, Ringo Starr og Harry Nilsson. I 1975 fikk han komme på audition med Elton John. Han begynte i Johns band og turnerte med dem som keyboardist på slutten av 70-tallet og begynnelsen av 80-tallet. Han var en del av bandet som spilte Central Park, New York, 13. september 1980. Howard arrangerte også strykere for flere av Johns sanger i løpet av denne perioden, inkludert hitene "Don't Go Breaking My Heart" og "Sorry Seems to Be the Hardest Word", og spilte flere keyboard og synthesizere på studioalbum inkludert Rock of the Westies ( 1975), Blue Moves (1976), 21 at 33 (1980) og The Fox (1981), de har også samarbeidet igjen på 2000-tallet. I 1982 var han med på CSN sitt album Daylight Again.

Han har også en lang karriere som arrangør, dirigent og produsent for andre artister.

 Filmografi (utvalg) 
 Maleficent (2014)
 The Hunger Games (2012)
 The Tourist (2010)
 The Dark Knight (Samarbeid med Hans Zimmer) (2008)
 I Am Legend (2007)
 Blood Diamond (2006)
 Lady in the Water (2006)
 RV (2006) 
 Freedomland (2006) 
 King Kong (2005)
 Batman Begins (Samarbeid med Hans Zimmer) (2005)
 Tolken (The Interpreter) (2005)
 Collateral (2004)
 The Village (2004)
 Hidalgo (2004)
 Dreamcatcher (2003)
 Signs (2002)
 Atlantis - En forsvunnet verden (Atlantis – The Lost Empire) (2001)
 Unbreakable (2000)
 Vertical Limit (2000)
 Dinosaur (2000)
 Den sjette sansen (The Sixth Sense) (1999)
 The Postman (1998)
 Djevelens Advokat (The Devil's Advocate) (1997)
 Waterworld (1995)
 Wyatt Earp (1994)
 Jaget (The Fugitive) (1993)
 Alive! (1993)
 The Prince of Tides (1991) 
 Pretty Woman (1990)
 Promised Land (1987)

 Utmerkelser 

 Emmy Award (2001): Outstanding Main Title Theme Music
 Grammy Award (2009): Best Score Soundtrack Album for Motion Picture, Television, or Other Visual Media
 BMI Icon Award {2016)
 ASCAP Henry Mancini Award (2000)

 Referanser 

 Eksterne lenker 





Kategori:Filmmusikkomponister